Pasiūlymas TARYBOS SPRENDIMAS dėl 2012–2015 m. papildomos didelio srauto reaktoriaus mokslinių tyrimų programos, kurią Europos atominės energijos bendrijos vardu įgyvendins Jungtinis tyrimų centras, patvirtinimo /* COM/2012/0221 final - 2012/0111 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Bendrijos didelio srauto reaktoriaus (angl. High Flux Reactor, HFR) veikla finansuota pagal kelias papildomas mokslinių tyrimų programas. 2009 m. gegužės 25 d. Taryba priėmė trejų metų (2009–2011 m.) papildomą mokslinių tyrimų programą (Tarybos sprendimas 2009/410/Euratomas, OL L 132/15, 2009 5 29), susijusią su Jungtinio tyrimų centro energetikos institute Petene (Nyderlandai) įrengto didelio srauto reaktoriaus veikla, kurią Europos atominės energijos bendrijos vardu turi įgyvendinti Jungtinis tyrimų centras (JRC). 2009–2011 m. papildomą mokslinių tyrimų programą finansavo trys joje dalyvaujančios valstybės narės – Nyderlandai, Prancūzija ir Belgija; jos per trejų metų laikotarpį iš viso skyrė 35 mln. EUR. Į šią sumą buvo įskaičiuotos reaktoriaus sustabdymo fondui skirtų metinių įnašų lėšos (taip pat įnašas į reaktoriaus sustabdymo fondą už 2008 m., kuriais HFR veikla nebuvo remiama ankstesnės papildomos programos lėšomis). Dabartinė papildoma mokslinių tyrimų programa baigiasi 2011 m. gruodžio 31 d. Šis pranešimas yra dėl naujos ketverių metų (2012–2015 m.) HFR veiklos programos. Komisija HFR naudojasi pagal 1961 m. liepos 25 d. Euratomo ir Nyderlandų susitarimą. Šis susitarimas pasirašytas 99 metams. Siekdamos įgyvendinti šį susitarimą, 1962 m. spalio 31 d. abi Šalys 99 metams sudarė ilgalaikės nuomos sutartį, kuria suteikiama in rem teisė. HFR atlieka svarbų vaidmenį Europos Sąjungoje. Pagrindinis papildomos HFR mokslinių tyrimų programos tikslas – užtikrinti pastovaus ir patikimo neutronų srauto tiekimą eksperimentiniais tikslais. Tyrimai atliekami šiose srityse: branduolinių medžiagų ir kuro mokslo, siekiant gerinti branduolinių reaktorių saugą (susijusią tiek su branduolių dalijimusi, tiek su jų sinteze), reaktorių senėjimo ir jų eksploatavimo trukmės valdymo, taip pat pažangių kuro ciklų ir atliekų tvarkymo srityse. Be to, HFR veikia kaip mokymo įstaiga, kurioje pagal nacionalines arba Europos stipendijų programas mokslinius tyrimus atlieka doktorantai ir daktaro laipsnį turintys moksliniai bendradarbiai. Be to, reaktorius naudojamas vykdant komercinę radioaktyvių izotopų gamybą. Čia pagaminti radioaktyvūs izotopai naudojami 60 % kasmet Europoje atliekamų 10 milijonų medicininių diagnozių. HFR yra labai svarbus šios srities produktų tiekėjas Europos radiofarmacinių produktų bendrovėms. Be to, kadangi reaktorius veikia Europoje, jame pagaminama produkcija yra greitai pristatoma Europos medicinos centrams. Šis aspektas itin svarbus daugelio šiuo metu naudojamų trumpalaikių izotopų atveju. 2. KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS Iš valstybių narių, su kuriomis konsultuotasi dėl jų vykdomos branduolinės srities mokslinių tyrimų veiklos, trys (Nyderlandai, Prancūzija ir Belgija) sutiko skirti įnašus HFR finansuoti. 3. TEISINIAI PASIŪLYMO ASPEKTAI Pasiūlymas grindžiamas Euratomo sutarties 7 straipsniu. 4. POVEIKIS BIUDŽETUI Naujos papildomos programos finansinėje pažymoje nurodyta, kad ji bus finansuojama trijų valstybių narių – Nyderlandų, Prancūzijos ir Belgijos – įnašais. Šių trijų valstybių narių įnašai sudaro 31,400 mln. EUR. Ši suma ir komercinės pajamos, kurių tikimasi gauti, užtikrina pakankamą veiklos biudžetą, kad būtų subalansuotos 2012–2015 m. numatomos su reaktoriumi susijusios išlaidos. Reikėtų pažymėti, kad į biudžetą įtrauktos reaktoriaus sustabdymui skirtos lėšos, taip pat su viešosiomis paslaugomis, draudimu ir panaudoto kuro tvarkymu susijusios išlaidos. Komisija patvirtina 1996 m. birželio 27 d. Tarybos posėdžio protokole įrašytą pareiškimą, kuriame ji teigė, kad „HFR gali būti naudojamas, jeigu bus skirtas atitinkamas finansavimas, įgyvendinant Bendrijos bendrąsias ar kitokias programas. Bus dalyvaujama arba konkurenciniu pagrindu arba JRC institutams teikiant švitinimo paslaugas, jiems vykdant atitinkamą savo veiklą.“ Tai reiškia, kad Komisija nefinansuos HFR veiklos išlaidų, įskaitant jo techninės priežiūros ar remonto išlaidas, iš savo institucijų biudžeto. 5. PAPILDOMA INFORMACIJA Nėra. 2012/0111 (NLE) Pasiūlymas TARYBOS SPRENDIMAS dėl 2012–2015 m. papildomos didelio srauto reaktoriaus mokslinių tyrimų programos, kurią Europos atominės energijos bendrijos vardu įgyvendins Jungtinis tyrimų centras, patvirtinimo EUROPOS SĄJUNGOS TARYBA, atsižvelgdama į Europos atominės energijos bendrijos steigimo sutartį, ypač į jos 7 straipsnį, atsižvelgdama į Komisijos pasiūlymą, pasikonsultavusi su Mokslo ir technikos komitetu[1], kadangi: (1) Europos mokslinių tyrimų erdvėje Peteno didelio srauto reaktorius (toliau – HFR) buvo ir kol kas tebėra svarbi Bendrijos medžiagotyros ir bandymų, branduolinės medicinos ir reaktoriaus saugos mokslinių tyrimų branduolinės energijos srityje plėtojimo priemonė; (2) HFR veikla buvo finansuojama pagal keletą papildomų mokslinių tyrimų programų, iš kurių paskutinė, patvirtinta 2009 m. gegužės 25 d. Tarybos sprendimu 2009/410/Euratomas dėl papildomos mokslinių tyrimų programos, kurią Europos atominės energijos bendrijos vardu įgyvendins Jungtinis tyrimų centras, patvirtinimo, baigėsi 2011 m. gruodžio 31 d.[2]; (3) kadangi HFR tebėra nepakeičiama Bendrijos mokslinių tyrimų infrastruktūra, naudojama tokiose srityse, kaip antai branduolinių reaktorių saugos gerinimas, sveikatos apsauga (įskaitant medicininių izotopų kūrimą siekiant spręsti medicinos mokslinių tyrimų klausimus), branduolių sintezės moksliniai tyrimai, fundamentalieji moksliniai tyrimai, mokymai ir atliekų tvarkymas (įskaitant galimybę ištirti Europai svarbių reaktorių sistemų branduolinio kuro saugą), reikėtų toliau jį eksploatuoti pagal šią papildomą mokslinių tyrimų programą iki 2015 m.; (5) Nyderlandai, Prancūzija ir Belgija yra ypač suinteresuoti, kad HFR veikla nenutrūktų, šios valstybės turėtų finansuoti minėtą programą, kaip jos yra pačios nurodžiusios, asignuotųjų pajamų forma daromais finansiniais įnašais į bendrą Europos Bendrijų biudžetą, PRIĖMĖ ŠĮ SPRENDIMĄ: 1 straipsnis Su HFR veikla susijusi papildoma mokslinių tyrimų programa (toliau – programa), kurios tikslai išdėstyti I priede, patvirtinama ketveriems metams, šį laikotarpį pradedant skaičiuoti nuo 2012 m. sausio 1 d. 2 straipsnis Numatytas šiai programai vykdyti reikalingas finansinis įnašas yra 31,400 mln. EUR. II priede nurodoma, kaip ši suma paskirstoma. Šis įnašas laikomas asignuotosiomis pajamomis pagal Tarybos reglamento Nr. 1605/2002[3] 18 straipsnio 2 dalį. 3 straipsnis 1. Už programos administravimą atsakinga Komisija. Šiuo tikslu ji naudojasi Jungtinio tyrimų centro paslaugomis. 2. Jungtinio tyrimų centro valdyba informuojama apie programos įgyvendinimą. 4 straipsnis Komisija pateikia Europos Parlamentui ir Tarybai šio sprendimo įgyvendinimo laikotarpio vidurio ir galutinę ataskaitas. 5 straipsnis Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2012 m. sausio 1 d. 6 straipsnis Šis sprendimas skirtas valstybėms narėms. Priimta Briuselyje Tarybos vardu Pirmininkas I PRIEDAS MOKSLINIAI IR TECHNINIAI TIKSLAI Pagrindiniai programos tikslai: 1. Užtikrinti saugią ir patikimą HFR veiklą siekiant užtikrinti neutronų srauto tiekimą eksperimentiniais tikslais. 2. Leisti mokslinių tyrimų institutams HFR efektyviai naudoti įvairioms reikmėms: branduolinių reaktorių saugai gerinti, sveikatos apsaugai (įskaitant medicininių izotopų kūrimą), branduolių sintezei, fundamentaliesiems moksliniams tyrimams bei mokymams ir atliekų tvarkymui (įskaitant galimybę tirti Europai svarbių reaktorių sistemų branduolinio kuro saugą). ___________________________________________________________________________ PRIEDAS II ĮNAŠŲ PASKIRSTYMAS Programa finansuojama Nyderlandų, Prancūzijos ir Belgijos įnašais. Įnašai paskirstomi taip: Nyderlandai – 29,000 mln. EUR; Prancūzija – 1,200 mln. EUR; Belgija – 1,200 mln. EUR; Iš viso – 31,400 mln. EUR. Šie įnašai daromi į bendrąjį Europos Bendrijų biudžetą ir asignuojami minėtai programai. Minėti įnašai yra nekintami ir, kintant reaktoriaus veiklos, techninės priežiūros ir sustabdymo išlaidoms, neperžiūrimi. . FINANSINĖ TEISĖS AKTŲ PASIŪLYMŲ PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas 1.2. Atitinkama (-os) politikos sritis (-ys) VGV / VGB sistemoje 1.3. Pasiūlymo (iniciatyvos) pobūdis 1.4. Tikslas (-ai) 1.5. Pasiūlymo (iniciatyvos) pagrindas 1.6. Trukmė ir finansinis poveikis 1.7. Numatomas (-i) valdymo metodas (-ai) 2. VALDYMO PRIEMONĖS 2.1. Priežiūros ir atskaitomybės taisyklės 2.2. Valdymo ir kontrolės sistema 2.3. Sukčiavimo ir pažeidimų prevencijos priemonės 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-s) 3.2. Numatomas poveikis išlaidoms 3.2.1. Numatomo poveikio išlaidoms suvestinė 3.2.2. Numatomas poveikis veiklos asignavimams 3.2.3. Numatomas poveikis administracinio pobūdžio asignavimams 3.2.4. Suderinamumas su dabartine daugiamete finansine programa 3.2.5. Trečiųjų šalių finansinis įnašas 3.3. Numatomas poveikis įplaukoms FINANSINĖ TEISĖS AKTŲ PASIŪLYMŲ PAŽYMA 1. PASIŪLYMO (INICIATYVOS) STRUKTŪRA 1.1. Pasiūlymo (iniciatyvos) pavadinimas 2012–2015 m. papildoma didelio srauto reaktoriaus (angl. High Flux Reactor, HFR) mokslinių tyrimų programa, kurią Europos atominės energijos bendrijos vardu įgyvendins Jungtinis tyrimų centras 1.2. Atitinkama (-os) politikos sritis (-ys) VGV / VGB sistemoje 10 antraštinė dalis. Tiesioginiai moksliniai tyrimai 10 04 skyrius. Ankstesnių bendrųjų programų ir kitos veiklos užbaigimas 10 04 04 straipsnis. Didelio srauto reaktoriaus (HFR) veikla 1.3. Pasiūlymo (iniciatyvos) pobūdis x Pasiūlymas (iniciatyva) susijęs (-usi) su nauja priemone ¨ Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus ¨ Pasiūlymas (iniciatyva) susijęs (-usi) su esamos priemonės galiojimo pratęsimu ¨ Pasiūlymas (iniciatyva) susijęs (-usi) su priemone, perorientuota į naują priemonę 1.4. Tikslai 1.4.1. Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva) Europos Sąjungoje HFR atlieka svarbų vaidmenį kuriant medicininius radioaktyvius izotopus, saugias branduolines technologijas, vykdant su branduolinių elektrinių senėjimu ir jų eksploatavimo trukmės ilginimu susijusius mokslinius tyrimus, tiriant ilgaamžių aktinidų transmutaciją siekiant saugiau saugoti atliekas, gerinant kuro saugą ir vykdant naujų saugesnių reaktorių kuro saugos tyrimus. Be to, fundamentaliųjų mokslinių tyrimų srityje neutronų pluoštai naudojami nagrinėjant medžiagų struktūrą. Ši veikla nuolat vystoma ir padeda geriau suprasti medžiagų savybių blogėjimo mechanizmus bei jų sušvelninimo būdus, o tai svarbu esamų elektrinių saugai. Įgyvendinti keli termobranduolinės sintezės srities projektai siekiant išbandyti struktūrines ir atsinaujinančiąsias medžiagas būsimų branduolių sintezės reaktorių reikmėms. 1.4.2. Konkretus (-ūs) tikslas (-ai) ir atitinkama VGV / VGB veikla Pagrindinis papildomos HFR programos tikslas – saugi ir patikima HFR veikla. Ši veikla apima įprastinį kuo ilgesnį įrenginio eksploatavimą ir neutronų srauto tiekimą eksperimentų ir medicininių izotopų gamybos reikmėms. 1.4.3. Numatomas (-i) rezultatas (-ai) ir poveikis Švitinimo duomenys ir rezultatai bus naudojami daugelyje sričių, kaip antai: branduolinių reaktorių saugai gerinti, medicininiams izotopams kurti medicinos mokslinių tyrimų ir su jais susijusių poreikių tenkinimo tikslais, branduolių sintezės reaktoriaus medžiagų moksliniams tyrimams, fundamentaliesiems branduoliniams moksliniams tyrimams ir mokymams, atliekų tvarkymo ir naujos kartos saugesnių reaktorių sistemų branduolinio kuro klausimams spręsti. 1.4.4. Rezultatų ir poveikio rodikliai Komisija įsipareigoja administruoti papildomą mokslinių tyrimų programą ir atitinkamai teikti ataskaitas dėl reaktoriaus veiklos techninio statuso, jo naudojimo mokslo reikmėms ir jo biudžeto situacijos. Du kartus per metus JRC energetikos ir transporto institutas parengs ataskaitą, kurią sudarys: (1) techninė HFR veiklos ataskaita; (2) pagrindinių mokslinių laimėjimų santrauka; (3) techninės priežiūros ir remonto veiklos būklės apžvalga; (4) biudžeto situacijos, susijusios su valstybių narių įnašais ir papildomos mokslinių tyrimų programos biudžeto naudojimu (įskaitant reaktoriaus sustabdymui skirtas lėšas, valdymo išlaidas, atlygį veiklos vykdytojui ir t. t.), apžvalga. 1.5. Pasiūlymo (iniciatyvos) pagrindas 1.5.1. Trumpalaikiai arba ilgalaikiai poreikiai HFR tikslas – prisidėti prie programoje dalyvaujančių valstybių narių mokslinių tyrimų ir plėtros veiklos šiose srityse: branduolinių įrenginių sauga ir branduolinio kuro ciklas, atliekų tvarkymas, termobranduolinė sintezė, fundamentalieji moksliniai tyrimai ir mokymo pajėgumai. HFR ir toliau naudojamas reaktorių saugos gerinimo tikslais. Pastangos šioje srityje koordinuojamos, rezultatai skleidžiami ir derinimas skatinamas per europinius tinklus. Dar vienas iš HFR tikslų – tiekti medicininius radioaktyviuosius izotopus. 1.5.2. Papildoma ES dalyvavimo nauda Papildoma HFR mokslinių tyrimų veiklos vertė susijusi su tarpvalstybiniu poveikiu, masto ekonomika ir pagalba mažinant nacionalines investicijas į mokslinius tyrimus. Intervencinės Europos lygmens priemonės branduolinių klausimų srityje yra pateisinamos. Be to, šis reaktorius taip pat naudojamas komercinei radioaktyviųjų izotopų gamybai. Šiame reaktoriuje pagaminama daugiau kaip 60 % radioaktyviųjų izotopų, sunaudojamų kasmet Europoje 10 milijonų medicininių diagnozių atlikti. Šis įrenginys labai svarbus Europos medicinos sektoriui (ligoninėms, klinikoms, gydytojams ir t. t.), nes radioaktyvieji izotopai naudojami variose medicinos srityse, o daugiausia – vėžio prevencijai ir gydymui. Alternatyvų turima labai mažai, o šiame reaktoriuje pagaminama didžioji dalis šiuo metu naudojamų trumpalaikių izotopų. Kadangi reaktorius veikia Europoje, jame pagaminama produkcija yra greitai pristatoma į Europos medicinos centrus. 1.5.3. Panašios patirties išvados Šiuo metu medicinos tikslais naudojamą Technetium Tc-99m tiekia nepastovus ir mažas gamybos reaktorių, įskaitant HFR, skaičius. Minėtieji reaktoriai pastatyti XX a. 6-ajame ir 7-ajame dešimtmečiuose, taigi jų eksploatavimo laikotarpis baigiasi, todėl vis dažniau prireikia juos sustabdyti planinės techninės priežiūros tikslais ir vis dažniau gamyba nutraukiama nenumatytai. 2009 m. gegužės viduryje Kanados NRU reaktorius (medicininių izotopų gamybos įrenginys) sugedo ir juo nebebuvo galima naudotis visus 2009 m., todėl visame pasaulyje susidarė ilgalaikis medicininių izotopų trūkumas. 2010 m. HFR buvo išjungtas dėl dugno kamščio sandarinamojo įdėklo taisymo darbų, o jo veiklos sutrikimas turėjo įtakos medicininių izotopų tiekimui. 1.5.4. Suderinamumas ir galima sąveika su kitomis atitinkamomis priemonėmis Įgyvendinant siūlomą papildomą mokslinių tyrimų programą bus sprendžiami įvairūs mokslo ir technologijų uždaviniai, siekiant įgyvendinti trumpalaikius ir ilgalaikius Strateginio energetikos technologijų plano (SET-Plan) ir Tvarios branduolinės energijos technologijų platformos (SNE-TP) tikslus. Be to, jos veikla bus glaudžiai susijusi su 7BP Euratomo programos pratęsimu (2012–2013 m.) ir vėlesnėmis bendrosiomis programomis. 1.6. Trukmė ir finansinis poveikis x Pasiūlymo (iniciatyvos) trukmė ribota – x Pasiūlymas (iniciatyva) galioja nuo 2012 [01 01] iki 2015 [12 31] – x Finansinis poveikis nuo 2012 iki 2016 m. 1.7. Numatytas (-i) valdymo būdas (-ai)[4] x Komisijos vykdomas tiesioginis centralizuotas valdymas Pastabos HFR nuosavybės teise priklauso Komisijai pagal 1961 m. liepos 25 d. Euratomo ir Nyderlandų susitarimą (nuoma 99 metams). Už HFR eksploatavimą atsakinga veiklos licenciją turinti Nyderlandų bendrovė NRG, kuri sudaro sąlygas vykdyti veiklą HFR (jį eksploatuoti) remiantis nepriklausomu ir tvariu teisiniu režimu. JRC valdoma papildoma mokslinių tyrimų programa suteikia papildomų pajamų, kurias finansuojančios valstybės narės gali skirti moksliniams tyrimams. 2. VALDYMO PRIEMONĖS 2.1. Priežiūros ir atskaitomybės taisyklės Komisija įsipareigoja administruoti papildomą mokslinių tyrimų programą ir atitinkamai teikti ataskaitas dėl: i) reaktoriaus veiklos techninio statuso, ii) jo naudojimo mokslo reikmėms, iii) jo biudžeto situacijos, susijusios su finansiniais valstybių narių įnašais, ir iv) atliktų mokėjimų. Programa įtraukta į JRC veikla grindžiamo valdymo planavimo ciklą ir metinį valdymo planą. Todėl į metinę JRC veiklos ataskaitą bus įtraukti nustatytų tikslų įgyvendinimo stebėsenos duomenys. Be to, du kartus per metus JRC parengs ataskaitą. Ji bus skirta papildomos mokslinių tyrimų programos valdymui ir ją sudarys: - techninė HFR eksploatavimo ataskaita; - pagrindinių mokslinių laimėjimų santrauka; - techninės priežiūros veiklos būklė; - biudžeto situacija, susijusi su valstybių narių įnašais ir papildomos mokslinių tyrimų programos biudžeto naudojimu (įskaitant reaktoriaus sustabdymui skirtas lėšas, valdymo išlaidas ir t. t.). 2.2. Valdymo ir kontrolės sistema 2.2.1. Nustatyta rizika Šia programa tęsiama ankstesnė papildoma mokslinių tyrimų programa. Tuo metu, kai buvo rengiama ši programa, dalyvaujančios valstybės narės atliko vidaus įvertinimą, kad nustatytų dalyvavimo programoje riziką. 2.2.2. Numatomas (-i) kontrolės metodas (-ai) Laikotarpio vidurio ir galutinė ataskaitos bus skirtos papildomos mokslinių tyrimų programos administravimui; jose bus aptariami techniniai, mokslo ir biudžeto (įskaitant reaktoriaus sustabdymui skirtas lėšas ir kt.) klausimai. 2.3. Sukčiavimo ir pažeidimų prevencijos priemonės Auditą ir pirmiau minėtų ataskaitų vidinę kontrolę, įskaitant techninius ir biudžeto aspektus, vykdo JRC pareigūnai. Audito rūmams suteikiama teisė susipažinti su visais audito ir vidinės kontrolės dokumentais. Siekiant užkirsti kelią pažeidimams ir sukčiavimui, taip pat susigrąžinti prarastas, neteisėtai išmokėtas ar netinkamai panaudotas lėšas, ir toliau bus imamasi tinkamų priemonių ir reikiamų veiksmų pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento, 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias finansinio reglamento įgyvendinimo taisykles, 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos[5], 1996 m. lapkričio 11 d. Tarybos reglamentą (EB, Euratomas) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų[6] ir Europos Parlamento ir Tarybos reglamentą (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų[7]. Skiliųjų medžiagų apyvartos kontrolę užtikrina Euratomas ir TATENA. 3. NUMATOMAS PASIŪLYMO (INICIATYVOS) FINANSINIS POVEIKIS 3.1. Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-s) · Dabartinės biudžeto išlaidų eilutės Daugiametės finansinės programos išlaidų kategorijas ir biudžeto eilutes nurodyti eilės tvarka. Daugiametės finansinės programos išlaidų kategorija || Biudžeto eilutė || Išlaidų rūšis || Įnašas Numeris – Aprašymas || DA / NDA ([8]) || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 1a || 10 04 04 straipsnis. Didelio srauto reaktoriaus (HFR) veikla 10 04 04 02 punktas. Didelio srauto reaktoriaus (HFR) veikla – Papildoma HFR programa[9] || DA || NE || NE || NE || TAIP · Prašomos sukurti naujos biudžeto eilutės Netaikoma 3.2. Numatomas poveikis išlaidoms 3.2.1. Numatomo poveikio išlaidoms suvestinė mln. EUR (tūkstantųjų tikslumu) Daugiametės finansinės programos išlaidų kategorija || 1a || Konkurencingumas augimui ir užimtumui skatinti JRC GD || || || 2012 metai || 2013 metai || 2014 metai || 2015 metai || Metai ≥2016 || IŠ VISO  Veiklos asignavimai || || || || || || Biudžeto eilutės numeris 10 04 04 02 || Įsipareigojimai || (1) || p.m. || p.m. || p.m. || p.m. || || p.m. Mokėjimai || (2) || p.m. || p.m. || p.m. || p.m. || p.m. || p.m. Administracinio pobūdžio asignavimai, finansuojami konkrečių programų rinkinio lėšomis || || || || || || Biudžeto eilutės numeris – netaikoma || || (3) || netaikoma || netaikoma || netaikoma || netaikoma || netaikoma || netaikoma IŠ VISO asignavimų JRC GD || Įsipareigojimai || =1 +3 || p.m. || p.m. || p.m. || p.m. || || p.m. Mokėjimai || =2 +3 || p.m. || p.m. || p.m. || p.m. || p.m. || p.m.  IŠ VISO veiklos asignavimų || Įsipareigojimai || (4) || p.m. || p.m. || p.m. || p.m. || || p.m. Mokėjimai || (5) || p.m. || p.m. || p.m. || p.m. || p.m. || p.m.  IŠ VISO administracinio pobūdžio asignavimų, finansuojamų konkrečių programų rinkinio lėšomis || (6) || netaikoma || netaikoma || netaikoma || netaikoma || netaikoma || netaikoma IŠ VISO asignavimų pagal daugiametės finansinės programos IŠLAIDŲ KATEGORIJĄ || Įsipareigojimai || =4+ 6 || p.m. || p.m. || p.m. || p.m. || || p.m. Mokėjimai || =5+ 6 || p.m. || p.m. || p.m. || p.m. || p.m. || p.m. Jei pasiūlymas (iniciatyva) daro poveikį kelioms išlaidų kategorijoms:  IŠ VISO veiklos asignavimų || Įsipareigojimai || (4) || p.m. || p.m. || p.m. || p.m. || || p.m. Mokėjimai || (5) || p.m. || p.m. || p.m. || p.m. || p.m. || p.m.  IŠ VISO administracinio pobūdžio asignavimų, finansuojamų konkrečių programų rinkinio lėšomis || (6) || netaikoma || netaikoma || netaikoma || netaikoma || netaikoma || netaikoma IŠ VISO asignavimų pagal daugiametės finansinės programos 1–4 IŠLAIDŲ KATEGORIJAS (Orientacinė suma) || Įsipareigojimai || =4+ 6 || p.m. || p.m. || p.m. || p.m. || || p.m. Mokėjimai || =5+ 6 || p.m. || p.m. || p.m. || p.m. || p.m. || p.m. Daugiametės finansinės programos išlaidų kategorija || 5 || Administracinės išlaidos mln. EUR (tūkstantųjų tikslumu) JRC GD || || || 2012 metai || 2013 metai || 2014 metai || 2015 metai || Metai ≥2016 || IŠ VISO  Žmogiškieji ištekliai || netaikoma || netaikoma || netaikoma || netaikoma || netaikoma || netaikoma  Kitos administracinės išlaidos || netaikoma || netaikoma || netaikoma || netaikoma || netaikoma || netaikoma IŠ VISO JRC GD || Asignavimai || netaikoma || netaikoma || netaikoma || netaikoma || netaikoma || netaikoma IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) || netaikoma || netaikoma || netaikoma || netaikoma || netaikoma || netaikoma mln. EUR (tūkstantųjų tikslumu) || || || 2012 metai || 2013 metai || 2014 metai || 2015 metai || Metai ≥2016 || IŠ VISO IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || p.m. || p.m. || p.m. || p.m. || || p.m. Mokėjimai || p.m. || p.m. || p.m. || p.m. || p.m. || p.m. 3.2.2. Numatomas poveikis veiklos asignavimams – ¨ Pasiūlymui (iniciatyvai) įgyvendinti veiklos asignavimai nenaudojami – x Pasiūlymui (iniciatyvai) įgyvendinti veiklos asignavimai naudojami taip: Įsipareigojimų asignavimai mln. EUR (tūkstantųjų tikslumu) Nurodyti tikslus ir rezultatus ò || || || 2012 metai || 2013 metai || 2014 metai || 2015 metai || IŠ VISO REZULTATAI Rezultato rūšis || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų KONKRETUS TIKSLAS – Saugi ir patikima HFR veikla Rezultatas || Veikimo visu pajėgumu dienų skaičius || netaikoma || 250 || p.m. || 250 || p.m. || 250 || p.m. || 250 || p.m. || 1 000 || p.m. Konkretaus tikslo tarpinė suma || 250 || p.m. || 250 || p.m. || 250 || p.m. || 250 || p.m. || 1 000 || p.m. IŠ VISO IŠLAIDŲ || || p.m. || || p.m. || || p.m. || || p.m. || || p.m. 3.2.3. Numatomas poveikis administracinio pobūdžio asignavimams 3.2.3.1. Suvestinė – x Pasiūlymui (iniciatyvai) įgyvendinti administraciniai asignavimai nenaudojami – ¨ Pasiūlymui (iniciatyvai) įgyvendinti veiklos asignavimai naudojami taip: mln. EUR (tūkstantųjų tikslumu) || 2012 metai || 2013 metai || 2014 metai || 2015 metai || Metai ≥2016 || IŠ VISO Daugiametės finansinės programos 5 IŠLAIDŲ KATEGORIJA || || || || || || Žmogiškieji ištekliai || || || || || || Kitos administracinės išlaidos || || || || || || Daugiametės finansinės programos 5 IŠLAIDŲ KATEGORIJOS tarpinė suma || || || || || || Neįtraukta į daugiametės finansinės programos 5 IŠLAIDŲ KATEGORIJĄ || || || || || || Žmogiškieji ištekliai || || || || || || Kitos administracinės išlaidos || || || || || || Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || || || || || || IŠ VISO || || || || || || 3.2.3.2. Numatomi žmogiškųjų išteklių poreikiai – x Pasiūlymui (iniciatyvai) įgyvendinti žmogiškieji ištekliai nenaudojami – ¨ Pasiūlymui (iniciatyvai) įgyvendinti žmogiškieji ištekliai naudojami taip: Sąmatą nurodyti sveikaisiais skaičiais (arba ne smulkiau nei dešimtųjų tikslumu) || 2012 metai || 2013 metai || 2014 metai || 2015 metai  Etatų plano pareigybės (pareigūnai ir laikinieji darbuotojai) XX 01 01 01 (Komisijos būstinė ir atstovybės) || || || || XX 01 01 02 (Delegacijos) || || || || XX 01 05 01 (Netiesioginiai moksliniai tyrimai) || || || || 10 01 05 01 (Tiesioginiai moksliniai tyrimai) || || || ||  Išorės personalas (visos darbo dienos ekvivalento vienetais (FTE))[10] XX 01 02 01 (CA, INT, SNE finansuojami iš bendrojo biudžeto) || || || || XX 01 02 02 (CA, INT, JED, LA ir SNE delegacijose) || || || || XX 01 04 yy || - būstinėje || || || || - delegacijose || || || || XX 01 05 02 (CA, INT, SNE - netiesioginiai moksliniai tyrimai) || || || || 10 01 05 02 (CA, INT, SNE - tiesioginiai moksliniai tyrimai) || || || || Kitos biudžeto eilutės (nurodyti) || || || || IŠ VISO || || || || XX yra atitinkama politikos sritis arba biudžeto antraštinė dalis. Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus. Vykdytinų užduočių aprašymas: Pareigūnai ir laikinieji darbuotojai || JRC atlieka tik vieną užduotį – administruoja papildomą programą. Tai atliekama pasinaudojant lėšomis, finansuojamomis vien tik pagal papildomą mokslinių tyrimų programą gaunamomis asignuotomis pajamomis. Išorės personalas || Netaikoma 3.2.4. Suderinamumas su dabartine daugiamete finansine programa – x Pasiūlymas (iniciatyva) atitinka dabartinę daugiametę finansinę programą – ¨ Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą. Netaikoma – ¨ Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą Netaikoma 3.2.5. Trečiųjų šalių įnašai – ¨ Pasiūlyme (iniciatyvoje) nenumatyta bendro su trečiosiomis šalimis finansavimo – x Pasiūlyme (iniciatyvoje) numatytas bendras finansavimas apskaičiuojamas taip: Asignavimai mln. EUR (tūkstantųjų tikslumu) || 2012 metai || 2013 metai || 2014 metai || 2015 metai || Iš viso Nyderlandai || 7,250 || 7,250 || 7,250 || 7,250 || 29,000 Prancūzija || 0,300 || 0,300 || 0,300 || 0,300 || 1,200 Belgija || 0,300 || 0,300 || 0,300 || 0,300 || 1,200 IŠ VISO bendrai finansuojamų asignavimų || 7,850 || 7,850 || 7,850 || 7,850 || 31,400 Papildomai mokslinių tyrimų programai reikalinga vien tik biudžeto struktūra (p.m.), pritaikyta dalyvių šiam tikslui skiriamiems asignavimams gauti. Pirmiau nurodytas sumas apskaičiavo susijusios valstybės narės siekdamos subalansuoti numatomas 2012–2015 m. reaktoriaus išlaidas ir atsižvelgdamos į numatomas komercines pajamas. Eksploatavimo išlaidų deficito, įskaitant galimas techninės priežiūros ar remonto išlaidas, Komisija nedengs jokiu atveju. 3.3. Numatomas poveikis įplaukoms – ¨ Pasiūlymas (iniciatyva) neturi finansinio poveikio įplaukoms. – x Pasiūlymas (iniciatyva) turi finansinį poveikį: – ¨ nuosaviems ištekliams – x įvairioms įplaukoms mln. EUR (tūkstantųjų tikslumu) Biudžeto įplaukų eilutė || Asignavimai, skirti einamųjų metų biudžetui || Pasiūlymo (iniciatyvos) poveikis 2012 metai || 2013 metai || 2014 metai || 2015 metai 6 2 2 1 punktas || || p.m. || p.m. || p.m. || p.m. Įvairių asignuotųjų įplaukų atveju nurodyti biudžeto išlaidų eilutę (-es), kuriai (-oms) daromas poveikis. 6 2 2 1 punktas - Įplaukos iš didelio srauto (HFR) reaktoriaus eksploatavimo, leidžiančios suteikti papildomus asignavimus – Asignuotosios įplaukos Nurodyti poveikio įplaukoms apskaičiavimo metodą. Papildoma mokslinių tyrimų programa finansuojama joje dalyvaujančių valstybių narių lėšomis, apskaičiuotomis remiantis 2009–2011 m. biudžetu ir patikslintomis atsižvelgiant į 2012–2015 m. numatomą infliaciją. [1] 2012 m. vasario 17 d. vykusio Mokslo ir technikos komiteto posėdžio protokolas. [2] OL L 132/15, 2009 5 29. [3] 2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento, OL L 248, 2002 9 16, p. 1. [4] Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html. [5] OL L 312, 1995 12 23, p. 1. [6] OL L 292, 1996 11 15, p. 2. [7] OL L 136, 1999 5 31, p. 1. [8] DA – diferencijuotieji asignavimai / NDA – nediferencijuotieji asignavimai. [9] 10 04 04 02 punkto pavadinimas „Didelio srauto reaktoriaus (HFR) veikla – Papildomos HFR programos (nuo 2009 m. iki 2011 m.)“ bus pakeistas į „Didelio srauto reaktoriaus (HFR) veikla – Papildomos HFR programos“, o laiko nuoroda išbraukta, kad šis pavadinimas tiktų bet kuriai papildomai programai, kuri dėl HFR veiklos būtų priimta ateityje. [10] CA – sutartininkas („Contract Agent“); INT – per agentūrą įdarbintas darbuotojas („Intérimaire“); JED – jaunesnysis delegacijos ekspertas („Jeune Expert en Délégation“); LA – vietinis darbuotojas („Local Agent“); SNE – deleguotasis nacionalinis ekspertas („Seconded National Expert“).